Na temelju članka 19. stavak (1) i članka 20., a u svezi sa člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine, na zahtjev Državne agencije za istrage i zaštitu, raspisuje

**INTERNI NATJEČAJ**

**za popunu radnih mjesta državnih službenika**

**u Državnoj agenciji za istrage i zaštitu**

**1/01 Viši stručni suradnik - analitičar**

**1/02 Šef Pisarne i arhive**

SEKTOR ZA ISTRAŽIVANJE RATNIH ZLOČINA I KAZNENIH DJELA KAŽNJIVIH PO MEĐUNARODNOM HUMANITARNOM PRAVU

Obavještajno-analitički Odsjek

**1/01 Viši stručni suradnik - analitičar**

**Opis poslova i radnih zadataka**: Prikuplja, analizira i procjenjuje informacije, podatke i dokumentaciju iz oblasti istraživanja ratnih zločina i kaznenih djela kažnjivih po međunarodnom humanitarnom pravu, na osnovu čega daje prijedloge i zaključke s ciljem utvrđivanja sumnje na počinjenje kaznenog djela iz navedene oblasti, po potrebi sudjeluje u radu zajedničkih skupina u konkretnim istragama ratnih zločina i kaznenih djela kažnjivih po međunarodnom humanitarnom pravu, u svrhu pružanja stručne analitičke pomoći istražiteljima, analizira i sređuje informacije i dokumentaciju iz oblasti ratnih zločina, priprema dijagrame i šematske prikaze toka određenog kaznenog djela, kao i analitičku obradu osumnjičene osobe, nakon čega daje prijedlog šefu Obavještajno-analitičkog Odsjeka za dalje postupanje, predlaže šefu Obavještajno-analitičkog Odsjeka koncept planova i izvještaja o radu Obavještajno-analitičkog Odsjeka, a sve s ciljem doprinosa listi pokazatelja, statističkih podataka i godišnjih izvješća, obavlja i druge poslove sukladno zakonu i koje mu odredi šef Obavještajno-analitičkog Odsjeka. Za svoj rad neposredno je odgovoran šefu Obavještajno-analitičkog Odsjeka.

**Posebni uvjeti:** VSS – završen pravni ili drugi fakultet društvenog smjera ili ekvivalent bolonjskog sustava studiranja vrednovan sa najmanje 180 ECTS bodova; najmanje dvije godine radnog iskustva na istim ili sličnim poslovima; položen stručni upravni ispit; poznavanje propisa iz oblasti zaštite tajnih podataka; poznavanje rada na računalu.

**Status:** državni službenik – viši stručni suradnik

**Broj izvršitelja:** jedan (1)

**Mjesto rada:** Istočno Sarajevo

SEKTOR ZA ADMINISTRACIJU I UNUTARNJU POTPORU

Pisarna i arhiva

**1/02 Šef Pisarne i arhive**

**Opis poslova i radnih zadataka**: Neposredno rukovodi, organizira, koordinira i usmjerava rad Pisarne i arhive, odgovoran je za zakonitost, učinkovitost i pravovremenost u izvršavanju svih poslova i zadataka iz nadležnosti Pisarne i arhive, odgovoran je za zakonito planiranje i trošenje sredstava, daje zadatke i usmjerava rad podređenih, kontinuirano prati propise koji se odnose na poslove i zadatke iz nadležnosti Pisarne i arhive i o istim daje stručna mišljenja, odgovoran je za učinkovitost i pravovremenost u izvršavanju poslova prijama, otvaranja, pregleda i raspoređivanja pošte, odnosno akata, njihovo zavođenje, združivanje i dostavljanje u rad, administrativno-tehničku obradu akata, otpremu pošte, razvođenje, arhiviranje i čuvanje akata, predlaže utvrđivanje arhivske građe, kao i uništenje iste, uspostavlja vođenje propisanih evidencija, obavlja i druge poslove sukladno zakonu i koje mu odredi načelnik Sektora za administraciju i unutarnju potporu. Za svoj rad i rad Pisarne i arhive neposredno je odgovaran načelniku Sektora za administraciju i unutarnju potporu.

**Posebni uvjeti:** VSS – završen pravni fakultet ili fakultet za javnu upravu ili ekvivalent bolonjskog sustava studiranja vrednovan sa minimalno 240 ECTS bodova; najmanje četiri godine radnog iskustva na istim ili sličnim poslovima; položen stručni upravni ispit; poznavanje propisa iz oblasti zaštite tajnih podataka; poznavanje rada na računalu.

**Status:** državni službenik – šef unutarnje organizacijske jedinice

**Broj izvršitelja:** jedan (1)

**Mjesto rada:** Istočno Sarajevo

***Na ovaj natječaj mogu se prijaviti samo osobe uposlene kao državni službenici u Državnoj agenciji za istrage i zaštitu.***

***Napomena za kandidate:***

* Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17, 28/21 i 38/23). Više informacija o natječajnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste natječajnih procedura“.
* Za provođenje natječajne procedure po ovom natječaju formirat će se jedno (1) Povjerenstvo za izbor.
* Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

**Dodatna napomena:**

Prije postavljenja, odnosno prijama u radni odnos, za najuspješnije kandidate sa liste uspješnih kandidata obavit će se sigurnosne provjere sukladno sa postupkom za izdavanje dozvole za pristup tajnim podacima određenog stupnja povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ br. 54/04 i 12/09), kao i odredbama podzakonskih, te internih akata institucije donesenih na temelju navedenog Zakona.

Sukladno sa člankom 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata ustvrdi sigurnosna smetnja.

***Priprema dokumentacije*:**

**Skreće se pažnja kandidatima** da su potrebnu dokumentaciju na natječaj dužni dostaviti sukladno [Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

***Potrebni dokumenti:***

**I Ovjereni preslici:**

* sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o traženoj razini znanja rada na računalu;

**II Vlastoručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije do **13.03.2025. godine** putem poštanske službe preporučenom pošiljkom na adresu:

**Državna agencija za istrage i zaštitu**

**“Interni natječaj za popunu radnih mjesta državnih službenika u Državnoj agenciji za istrage i zaštitu"**

**Nikole Tesle 59, 71123 Istočno Sarajevo**

Ispunjavanje uvjeta utvrđenih ovim natječajem računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.